คำสั่งหัวหน้าคณะรักษาความสงบแห่งชาติคำสั่งหัวหน้าคณะรักษาความสงบแห่งชาติที่ ๒๓/๒๕๖๐เรื่องมาตรการแก้ไขปัญหาความต่อเนื่องของผู้ดำรงตำแหน่งในองค์กรอิสระตามรัฐธรรมนูญ ตามที่ได้มีคำสั่งหัวหน้าคณะรักษาความสงบแห่งชาติให้งดเว้นการสรรหาและเลือกบุคคลเพื่อดำรงตำแหน่งตุลาการศาลรัฐธรรมนูญกรรมการการเลือกตั้ง ผู้ตรวจการแผ่นดินกรรมการป้องกันและปราบปรามการทุจริตแห่งชาติ และกรรมการสิทธิมนุษยชนแห่งชาติเพื่อรอความชัดเจนเกี่ยวกับกระบวนการสรรหาและคัดเลือกผู้ดำรงตำแหน่งดังกล่าวในช่วงระหว่างรอผลการออกเสียงประชามติร่างรัฐธรรมนูญแห่งราชอาณาจักรไทยประกอบกับที่ผ่านมาได้มีการกำหนดหลักเกณฑ์ วิธีการ และเงื่อนไขในการสรรหาและเลือกกรรมการตรวจเงินแผ่นดินและผู้ว่าการตรวจเงินแผ่นดินเป็นการเฉพาะขึ้นเพื่อแก้ไขข้อขัดข้องทางกฎหมายให้สามารถดำเนินการต่อไปได้อย่างเหมาะสม นั้นโดยที่ในปัจจุบันร่างรัฐธรรมนูญแห่งราชอาณาจักรไทยได้รับความเห็นชอบในการออกเสียงประชามติเป็นที่เรียบร้อยแล้วและอยู่ระหว่างรอการประกาศใช้แต่การจัดทำกฎหมายประกอบรัฐธรรมนูญเพื่อกำหนดรายละเอียดเกี่ยวกับศาลรัฐธรรมนูญและองค์กรอิสระตามรัฐธรรมนูญยังคงต้องใช้ระยะเวลาดำเนินการอีกระยะหนึ่งแต่เนื่องจากผู้ดำรงตำแหน่งตุลาการศาลรัฐธรรมนูญบางรายใกล้จะพ้นวาระการดำรงตำแหน่งประกอบกับโดยผลของประกาศของคณะรักษาความสงบแห่งชาติที่มีมาก่อนหน้านี้จะทำให้คณะกรรมการตรวจเงินแผ่นดินและผู้ว่าการตรวจเงินแผ่นดินต้องพ้นจากตำแหน่งในระยะเวลาอันใกล้นี้ซึ่งหากไม่มีการเตรียมการและสรรหาผู้ดำรงตำแหน่งดังกล่าวไว้ล่วงหน้าอาจส่งผลกระทบให้องค์กรดังกล่าวไม่สามารถปฏิบัติหน้าที่ได้อย่างต่อเนื่องทำให้กลไกการตรวจสอบถ่วงดุลการใช้อำนาจหรือการทำหน้าที่ของรัฐไม่อาจเป็นไปอย่างเหมาะสมและถูกต้องตามครรลองของกฎหมายตลอดจนการดำเนินการตามยุทธศาสตร์ชาติและการปฏิรูปประเทศกรณีจึงมีความจำเป็นต้องกำหนดมาตรการและกลไกรองรับการทำหน้าที่และการสรรหาบุคคลเพื่อดำรงตำแหน่งสำคัญในช่วงเปลี่ยนผ่านในระหว่างรอให้มีการตรากฎหมายประกอบรัฐธรรมนูญที่เกี่ยวข้องเพื่อประโยชน์ในการปฏิรูปองค์กรตามรัฐธรรมนูญภายหลังจากมีการประกาศใช้รัฐธรรมนูญแห่งราชอาณาจักรไทยอาศัยอำนาจตามความในมาตรา๔๔ ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช ๒๕๕๗หัวหน้าคณะรักษาความสงบแห่งชาติโดยความเห็นชอบของคณะรักษาความสงบแห่งชาติจึงมีคำสั่งดังต่อไปนี้ข้อ ๑ ในคำสั่งนี้ตุลาการศาลรัฐธรรมนูญ ให้หมายความรวมถึงประธานศาลรัฐธรรมนูญกรรมการตรวจเงินแผ่นดิน ให้หมายความรวมถึงประธานกรรมการตรวจเงินแผ่นดินข้อ ๒ ให้ยกเลิกคำสั่งหัวหน้าคณะรักษาความสงบแห่งชาติที่ ๔๐/๒๕๕๙ เรื่อง ยกเลิกประกาศคณะรักษาความสงบแห่งชาติ ที่ ๔๘/๒๕๕๗ ลงวันที่ ๑๓กรกฎาคม พุทธศักราช ๒๕๕๙ข้อ ๓ ให้งดเว้นการสรรหาและการเลือกกรรมการการเลือกตั้งผู้ตรวจการแผ่นดิน และกรรมการสิทธิมนุษยชน จนกว่ากฎหมายประกอบรัฐธรรมนูญว่าด้วยการนั้นซึ่งออกตามความในรัฐธรรมนูญแห่งราชอาณาจักรไทยฉบับใหม่จะมีผลใช้บังคับหรือจนกว่าจะมีคำสั่งเป็นอย่างอื่นข้อ ๔ เมื่อมีกรณีที่ผู้ดำรงตำแหน่งตุลาการศาลรัฐธรรมนูญซึ่งดำรงตำแหน่งอยู่ในวันก่อนวันที่คำสั่งนี้มีผลใช้บังคับพ้นจากตำแหน่งหรือจะพ้นจากตำแหน่งตามวาระภายในหนึ่งร้อยแปดสิบวันนับแต่วันที่คำสั่งนี้มีผลใช้บังคับให้ดำเนินการคัดเลือกหรือสรรหาบุคคลเพื่อดำรงตำแหน่งดังกล่าวแทนให้แล้วเสร็จภายในหกสิบวันนับแต่วันที่ตำแหน่งดังกล่าวว่างลงหรือนับแต่วันที่คำสั่งนี้มีผลใช้บังคับ แล้วแต่กรณีข้อ ๕ การคัดเลือกหรือสรรหาบุคคลให้ดำรงตำแหน่งตุลาการศาลรัฐธรรมนูญให้พิจารณาจากบุคคลที่มีความรับผิดชอบสูงมีความกล้าหาญในการปฏิบัติหน้าที่ มีพฤติกรรมทางจริยธรรมเป็นตัวอย่างที่ดีของสังคมตลอดจนมีทัศนคติที่เหมาะสมในการปฏิบัติหน้าที่ให้เกิดผลสำเร็จซึ่งจะต้องพิจารณาให้สอดคล้องกับการปฏิบัติตามหน้าที่และอำนาจของตุลาการศาลรัฐธรรมนูญนอกจากที่กำหนดไว้ในวรรคหนึ่งแล้วผู้ได้รับการคัดเลือกหรือสรรหาเป็นตุลาการศาลรัฐธรรมนูญต้องมีคุณสมบัติดังต่อไปนี้(๑)มีสัญชาติไทยโดยการเกิด(๒)มีอายุไม่ต่ำกว่าสี่สิบห้าปีแต่ไม่ถึงหกสิบแปดปีในวันที่ได้รับการคัดเลือกหรือวันสมัครเข้ารับการสรรหา(๓)สำเร็จการศึกษาไม่ต่ำกว่าปริญญาตรีหรือเทียบเท่า(๔)มีความซื่อสัตย์สุจริตเป็นที่ประจักษ์(๕)มีสุขภาพที่สามารถปฏิบัติหน้าที่ได้อย่างมีประสิทธิภาพข้อ ๖ ผู้ได้รับการคัดเลือกหรือสรรหาเป็นตุลาการศาลรัฐธรรมนูญต้องไม่มีลักษณะต้องห้ามดังต่อไปนี้(๑)เป็นหรือเคยเป็นตุลาการศาลรัฐธรรมนูญหรือผู้ดำรงตำแหน่งในองค์กรอิสระใด(๒)ติดยาเสพติดให้โทษ(๓)เป็นบุคคลล้มละลายหรือเคยเป็นบุคคลล้มละลายทุจริต(๔)เป็นเจ้าของหรือผู้ถือหุ้นในกิจการหนังสือพิมพ์หรือสื่อมวลชนใด ๆ(๕)เป็นภิกษุ สามเณร นักพรต หรือนักบวช(๖)อยู่ในระหว่างถูกเพิกถอนสิทธิเลือกตั้งไม่ว่าคดีนั้นถึงที่สุดแล้วหรือไม่(๗)วิกลจริตหรือจิตฟั่นเฟือนไม่สมประกอบ(๘)อยู่ระหว่างถูกระงับการใช้สิทธิรับสมัครเลือกตั้งเป็นการชั่วคราวหรือถูกเพิกถอนสิทธิสมัครรับเลือกตั้ง(๙)ต้องคำพิพากษาให้จำคุกและถูกคุมขังอยู่โดยหมายของศาล(๑๐)เคยถูกสั่งให้พ้นจากราชการ หน่วยงานของรัฐ หรือรัฐวิสาหกิจเพราะทุจริตต่อหน้าที่ หรือถือว่ากระทำการทุจริตหรือประพฤติมิชอบในวงราชการ(๑๑)เคยต้องคำพิพากษาหรือคำสั่งของศาลอันถึงที่สุดให้ทรัพย์สินตกเป็นของแผ่นดินเพราะร่ำรวยผิดปกติหรือเคยต้องคำพิพากษาอันถึงที่สุดให้ลงโทษจำคุกเพราะกระทำความผิดตามกฎหมายว่าด้วยการป้องกันและปราบปรามการทุจริต(๑๒)เคยต้องคำพิพากษาอันถึงที่สุดว่ากระทำความผิดต่อตำแหน่งหน้าที่ราชการหรือต่อตำแหน่งหน้าที่ในการยุติธรรมหรือกระทำความผิดตามกฎหมายว่าด้วยความผิดของพนักงานในองค์การหรือหน่วยงานของรัฐหรือความผิดเกี่ยวกับทรัพย์ที่กระทำโดยทุจริตตามประมวลกฎหมายอาญา ความผิดตามกฎหมายว่าด้วยการกู้ยืมเงินที่เป็นการฉ้อโกงประชาชนกฎหมายว่าด้วยยาเสพติดในความผิดฐานเป็นผู้ผลิต นำเข้า ส่งออก หรือผู้ค้ากฎหมายว่าด้วยการพนันในความผิดฐานเป็นเจ้ามือหรือเจ้าสำนัก กฎหมายว่าด้วยการป้องกันและปราบปรามการค้ามนุษย์หรือกฎหมายว่าด้วยการป้องกันและปราบปรามการฟอกเงินในความผิดฐานฟอกเงิน(๑๓)เคยต้องคำพิพากษาอันถึงที่สุดว่ากระทำการอันเป็นการทุจริตในการเลือกตั้ง(๑๔)อยู่ในระหว่างต้องห้ามมิให้ดำรงตำแหน่งทางการเมือง(๑๕)เคยพ้นจากตำแหน่งเพราะศาลรัฐธรรมนูญวินิจฉัยว่ามีการเสนอ การแปรญัตติหรือการกระทำด้วยประการใด ๆ ที่มีผลให้สมาชิกสภาผู้แทนราษฎร สมาชิกวุฒิสภาหรือกรรมาธิการมีส่วนไม่ว่าโดยทางตรงหรือทางอ้อมในการใช้งบประมาณรายจ่าย(๑๖)เคยพ้นจากตำแหน่งเพราะศาลฎีกาหรือศาลฎีกาแผนกคดีอาญาของผู้ดำรงตำแหน่งทางการเมืองมีคำพิพากษาว่าเป็นผู้มีพฤติการณ์ร่ำรวยผิดปกติหรือกระทำความผิดฐานทุจริตต่อหน้าที่ หรือจงใจปฏิบัติหน้าที่หรือใช้อำนาจขัดต่อบทบัญญัติแห่งรัฐธรรมนูญหรือกฎหมายหรือฝ่าฝืน หรือไม่ปฏิบัติตามมาตรฐานทางจริยธรรมอย่างร้ายแรง(๑๗)เคยได้รับโทษจำคุกโดยคำพิพากษาถึงที่สุดให้จำคุกเว้นแต่ในความผิดอันได้กระทำโดยประมาทหรือความผิดลหุโทษ(๑๘)เป็นหรือเคยเป็นสมาชิกสภาผู้แทนราษฎร สมาชิกวุฒิสภา ข้าราชการการเมืองหรือสมาชิกสภาท้องถิ่นหรือผู้บริหารท้องถิ่นในระยะสิบปีก่อนเข้ารับการคัดเลือกหรือสรรหา(๑๙)เป็นหรือเคยเป็นสมาชิกหรือผู้ดำรงตำแหน่งอื่นของพรรคการเมืองในระยะสิบปีก่อนเข้ารับการคัดเลือกหรือสรรหา(๒๐)เป็นข้าราชการซึ่งมีตำแหน่งหรือเงินเดือนประจำ(๒๑)เป็นพนักงานหรือลูกจ้างของหน่วยงานของรัฐ รัฐวิสาหกิจ หรือราชการส่วนท้องถิ่น หรือกรรมการหรือที่ปรึกษาของหน่วยงานของรัฐหรือรัฐวิสาหกิจ(๒๒) เป็นผู้ดำรงตำแหน่งใดในห้างหุ้นส่วนบริษัทหรือองค์การที่ดำเนินธุรกิจโดยมุ่งหาผลกำไร หรือรายได้มาแบ่งปันกันหรือเป็นลูกจ้างของบุคคลใด(๒๓)เป็นผู้ประกอบวิชาชีพอิสระข้อ ๗ ในกรณีที่ผู้ซึ่งพ้นจากตำแหน่งหรือจะพ้นจากตำแหน่งเป็นตุลาการศาลรัฐธรรมนูญที่จะต้องได้รับการคัดเลือกโดยที่ประชุมใหญ่ศาลฎีกาหรือที่ประชุมใหญ่ตุลาการในศาลปกครองสูงสุด แล้วแต่กรณีให้ที่ประชุมใหญ่ศาลฎีกาหรือที่ประชุมใหญ่ตุลาการในศาลปกครองสูงสุด แล้วแต่กรณี เป็นผู้ดำเนินการคัดเลือกหรือสรรหาบุคคลเพื่อดำรงตำแหน่งแทนให้แล้วเสร็จภายในสี่สิบห้าวันนับแต่วันที่ตำแหน่งดังกล่าวว่างลงหรือนับแต่วันที่คำสั่งนี้มีผลใช้บังคับ แล้วแต่กรณีการคัดเลือกหรือสรรหาบุคคลตามวรรคหนึ่งให้พิจารณาดังนี้(๑)กรณีตุลาการศาลรัฐธรรมนูญที่จะต้องได้รับเลือกโดยที่ประชุมใหญ่ศาลฎีกา ให้พิจารณาคัดเลือกจากผู้พิพากษาในศาลฎีกาซึ่งดำรงตำแหน่งไม่ต่ำกว่าผู้พิพากษาหัวหน้าคณะในศาลฎีกามาแล้วไม่น้อยกว่าสามปี(๒)กรณีตุลาการศาลรัฐธรรมนูญที่จะต้องได้รับเลือกโดยที่ประชุมใหญ่ตุลาการในศาลปกครองสูงสุดให้พิจารณาคัดเลือกจากตุลาการศาลปกครองสูงสุดซึ่งดำรงตำแหน่งไม่ต่ำกว่าตุลาการศาลปกครองสูงสุดมาแล้วไม่น้อยกว่าห้าปีทั้งนี้ ให้มีการสัมภาษณ์หรือให้มีการแสดงความคิดเห็นในเรื่องที่เกี่ยวกับหน้าที่และอำนาจของศาลรัฐธรรมนูญเพื่อประกอบการพิจารณาด้วยการคัดเลือกให้ใช้วิธีการลงคะแนนโดยเปิดเผยและผู้ซึ่งได้รับการคัดเลือกต้องได้รับคะแนนเสียงไม่น้อยกว่ากึ่งหนึ่งของจำนวนผู้พิพากษาในศาลฎีกาหรือตุลาการในศาลปกครองสูงสุดทั้งหมดที่มีอยู่ แล้วแต่กรณี โดยในกรณีของศาลฎีกาให้รวมถึงผู้พิพากษาอาวุโสด้วยการรับสมัครและวิธีการคัดเลือกให้เป็นไปตามหลักเกณฑ์และวิธีการที่ประธานศาลฎีกาหรือประธานศาลปกครองสูงสุดเป็นผู้กำหนดแล้วแต่กรณี ทั้งนี้ในกรณีที่มีปัญหาเกี่ยวกับคุณสมบัติ หรือลักษณะต้องห้ามของผู้ที่จะได้รับการคัดเลือกหรือสรรหาตามข้อนี้ให้ประธานศาลฎีกาหรือประธานศาลปกครองสูงสุด แล้วแต่กรณีเป็นผู้มีหน้าที่และอำนาจในการวินิจฉัย ซึ่งจะต้องวินิจฉัยให้แล้วเสร็จก่อนสิ้นสุดกระบวนการคัดเลือกหรือสรรหา ทั้งนี้ คำวินิจฉัยของประธานศาลฎีกาหรือประธานศาลปกครองแล้วแต่กรณี ให้ถือเป็นที่สุดข้อ ๘ ในกรณีที่ผู้ซึ่งพ้นจากตำแหน่งหรือจะพ้นจากตำแหน่งเป็นตุลาการศาลรัฐธรรมนูญซึ่งเป็นผู้ทรงคุณวุฒิสาขานิติศาสตร์หรือเป็นผู้ทรงคุณวุฒิสาขารัฐศาสตร์ รัฐประศาสนศาสตร์ หรือสังคมศาสตร์อื่น ให้ดำเนินการคัดเลือกหรือสรรหาบุคคลเพื่อดำรงตำแหน่งแทนให้แล้วเสร็จภายในสี่สิบห้าวันนับแต่วันที่ตำแหน่งดังกล่าวว่างลงหรือนับแต่วันที่คำสั่งนี้มีผลใช้บังคับ แล้วแต่กรณีการพิจารณาคัดเลือกหรือสรรหาบุคคลตามวรรคหนึ่งให้พิจารณาดังนี้(๑)ในกรณีที่จะต้องแต่งตั้งผู้ทรงคุณวุฒิแทนในส่วนของผู้ทรงคุณวุฒิสาขานิติศาสตร์หรือผู้ทรงคุณวุฒิสาขารัฐศาสตร์หรือรัฐประศาสนศาสตร์ให้พิจารณาจากผู้ทรงคุณวุฒิในสาขาวิชานั้น ๆ ซึ่งดำรงตำแหน่งหรือเคยดำรงตำแหน่งศาสตราจารย์ของมหาวิทยาลัยในประเทศไทยมาแล้วเป็นเวลาไม่น้อยกว่าห้าปีและยังมีผลงานทางวิชาการเป็นที่ประจักษ์(๒)ในกรณีที่ยังมีผู้ทรงคุณวุฒิสาขานิติศาสตร์ หรือผู้ทรงคุณวุฒิสาขารัฐศาสตร์หรือรัฐประศาสนศาสตร์อยู่ในตำแหน่ง อย่างน้อยด้านละหนึ่งคนให้พิจารณาแต่งตั้งเป็นผู้ทรงคุณวุฒิซึ่งรับหรือเคยรับราชการในตำแหน่งไม่ต่ำกว่าอธิบดีหรือหัวหน้าส่วนราชการหรือเทียบเท่าหรือดำรงตำแหน่งไม่ต่ำกว่ารองอัยการสูงสุดมาแล้วไม่น้อยกว่าห้าปีทั้งนี้ ให้มีการสัมภาษณ์หรือให้มีการแสดงความคิดเห็นในเรื่องที่เกี่ยวกับหน้าที่และอำนาจของศาลรัฐธรรมนูญเพื่อประกอบการพิจารณาด้วยข้อ ๙ ให้มีคณะกรรมการสรรหาตุลาการศาลรัฐธรรมนูญผู้ทรงคุณวุฒิตามข้อ๘ประกอบด้วย(๑)ประธานศาลฎีกา เป็นประธานกรรมการ(๒)ประธานสภานิติบัญญัติแห่งชาติ เป็นกรรมการ(๓)ประธานศาลปกครองสูงสุด เป็นกรรมการ(๔)บุคคลซึ่งองค์กรอิสระแต่งตั้งองค์กรละหนึ่งคน เป็นกรรมการให้เลขาธิการวุฒิสภาเป็นเลขานุการของคณะกรรมการสรรหาและให้สำนักงานเลขาธิการวุฒิสภาปฏิบัติหน้าที่เป็นหน่วยงานธุรการของคณะกรรมการสรรหาให้องค์กรอิสระเสนอชื่อบุคคลเพื่อแต่งตั้งเป็นกรรมการตาม(๔) ภายในสิบห้าวันนับแต่วันที่ได้รับแจ้งจากสำนักงานเลขาธิการวุฒิสภาโดยให้คัดเลือกจากบุคคลที่มีความเป็นกลาง ซื่อสัตย์สุจริต และมีความเข้าใจในหลักการของรัฐธรรมนูญและจะต้องเป็นผู้ที่มีคุณสมบัติและไม่มีลักษณะต้องห้ามตามข้อ ๕ และข้อ ๖ ด้วยตลอดจนต้องไม่เคยปฏิบัติหน้าที่ใด ๆ ในศาลรัฐธรรมนูญหรือองค์กรอิสระตามรัฐธรรมนูญในกรณีที่กรรมการสรรหาตาม (๔) มีไม่ครบไม่ว่าด้วยเหตุใดให้คณะกรรมการสรรหาประกอบด้วยกรรมการสรรหาเท่าที่มีอยู่และให้ดำเนินการคัดเลือกหรือสรรหาต่อไปได้จนแล้วเสร็จการคัดเลือกให้ใช้วิธีการลงคะแนนโดยเปิดเผยและผู้ซึ่งได้รับการคัดเลือกต้องได้รับคะแนนเสียงไม่น้อยกว่าสองในสามของจำนวนกรรมการสรรหาที่มีอยู่การรับสมัครและวิธีการคัดเลือกให้เป็นไปตามหลักเกณฑ์และวิธีการที่คณะกรรมการสรรหาเป็นผู้กำหนด ทั้งนี้ในกรณีที่มีปัญหาเกี่ยวกับคุณสมบัติหรือลักษณะต้องห้ามของผู้ที่จะได้รับการคัดเลือกหรือสรรหาตามข้อนี้ให้คณะกรรมการสรรหาเป็นผู้มีหน้าที่และอำนาจในการวินิจฉัยซึ่งจะต้องวินิจฉัยให้แล้วเสร็จก่อนสิ้นสุดกระบวนการคัดเลือกหรือสรรหา ทั้งนี้ คำวินิจฉัยของคณะกรรมการสรรหาให้ถือเป็นที่สุดข้อ ๑๐ เมื่อที่ประชุมใหญ่ศาลฎีกาที่ประชุมใหญ่ตุลาการในศาลปกครองสูงสุด หรือคณะกรรมการสรรหา แล้วแต่กรณีได้ดำเนินการคัดเลือกหรือสรรหาแล้วเสร็จให้เสนอรายชื่อไปยังสภานิติบัญญัติแห่งชาติเพื่อพิจารณาให้ความเห็นชอบต่อไปโดยให้สภานิติบัญญัติแห่งชาติพิจารณาให้ความเห็นชอบหรือไม่เห็นชอบภายในสิบห้าวันนับแต่วันที่ได้รับรายชื่อ ทั้งนี้ในกรณีที่ได้รับความเห็นชอบจะต้องได้รับคะแนนเสียงไม่น้อยกว่ากึ่งหนึ่งของจำนวนสมาชิกที่มีอยู่เมื่อมีผู้ได้รับความเห็นชอบจากสภานิติบัญญัติแห่งชาติแล้วและเมื่อรวมกับตุลาการศาลรัฐธรรมนูญซึ่งยังดำรงตำแหน่งแล้วมีจำนวนไม่น้อยกว่าเจ็ดคนให้ผู้ที่ได้รับความเห็นชอบดังกล่าวประชุมร่วมกับตุลาการศาลรัฐธรรมนูญที่ยังอยู่ในตำแหน่งเพื่อเลือกกันเองให้คนหนึ่งเป็นประธานศาลรัฐธรรมนูญแล้วแจ้งผลให้ประธานสภานิติบัญญัติแห่งชาติทราบเพื่อนำความกราบบังคมทูลเพื่อทรงแต่งตั้งประธานศาลรัฐธรรมนูญและตุลาการศาลรัฐธรรมนูญและเป็นผู้ลงนามรับสนองพระบรมราชโองการในกรณีที่ทรงโปรดเกล้าโปรดกระหม่อมแต่งตั้งแล้วแต่ยังมีผู้ดำรงตำแหน่งตุลาการศาลรัฐธรรมนูญไม่ครบตามจำนวนที่กำหนดให้ถือว่าศาลรัฐธรรมนูญประกอบด้วยตุลาการศาลรัฐธรรมนูญเท่าที่มีอยู่และให้ดำเนินการตามหน้าที่และอำนาจไปพลางก่อนได้และให้ดำเนินการคัดเลือกหรือสรรหาให้ครบถ้วนต่อไปผู้ที่ได้รับความเห็นชอบจากสภานิติบัญญัติแห่งชาติให้เป็นตุลาการศาลรัฐธรรมนูญโดยที่ยังมิได้พ้นจากตำแหน่งตามข้อ ๖ (๒๐) (๒๑) และ (๒๒)หรือยังประกอบวิชาชีพตามข้อ ๖ (๒๓)ต้องแสดงหลักฐานว่าได้ลาออกจากตำแหน่งหรือเลิกประกอบวิชาชีพดังกล่าวต่อประธานสภานิติบัญญัติแห่งชาติภายในเวลาที่ประธานสภานิติบัญญัติแห่งชาติกำหนดซึ่งต้องเป็นเวลาก่อนที่จะนำความกราบบังคมทูลเพื่อทรงแต่งตั้ง ทั้งนี้ในกรณีที่ไม่ได้แสดงหลักฐานภายในกำหนดเวลาดังกล่าวให้ถือว่าผู้นั้นสละสิทธิและให้ดำเนินการคัดเลือกหรือสรรหาใหม่ข้อ ๑๑ ตุลาการศาลรัฐธรรมนูญซึ่งได้รับแต่งตั้งตามคำสั่งนี้ให้มีวาระการดำรงตำแหน่งเจ็ดปีนับแต่วันที่พระมหากษัตริย์ทรงแต่งตั้งและให้ดำรงตำแหน่งได้เพียงวาระเดียวข้อ ๑๒ เมื่อมีกรณีที่ผู้ดำรงตำแหน่งกรรมการตรวจเงินแผ่นดินซึ่งดำรงตำแหน่งอยู่ในวันก่อนวันที่คำสั่งนี้มีผลใช้บังคับพ้นจากตำแหน่งหรือจะพ้นจากตำแหน่งตามวาระภายในหนึ่งร้อยแปดสิบวันนับแต่วันที่คำสั่งนี้มีผลใช้บังคับให้ดำเนินการคัดเลือกหรือสรรหาบุคคลเพื่อดำรงตำแหน่งดังกล่าวแทนให้แล้วเสร็จภายในหกสิบวันนับแต่วันที่ตำแหน่งดังกล่าวว่างลงหรือนับแต่วันที่คำสั่งนี้มีผลใช้บังคับ แล้วแต่กรณีข้อ ๑๓ การคัดเลือกหรือสรรหาบุคคลให้ดำรงตำแหน่งกรรมการตรวจเงินแผ่นดินให้พิจารณาจากบุคคลที่มีความซื่อสัตย์สุจริตเป็นที่ประจักษ์มีความรู้ความเชี่ยวชาญ และประสบการณ์เกี่ยวกับการตรวจเงินแผ่นดิน กฎหมาย บัญชีการตรวจสอบภายใน การเงินการคลัง และด้านอื่นที่เป็นประโยชน์ต่อการตรวจเงินแผ่นดิน ทั้งนี้ เป็นเวลาไม่น้อยกว่าสิบปีโดยต้องมีคุณสมบัติตามข้อ ๕ และไม่มีลักษณะต้องห้ามตามข้อ ๖ ทั้งนี้ ให้มีการสัมภาษณ์หรือให้มีการแสดงความคิดเห็นในเรื่องที่เกี่ยวกับหน้าที่และอำนาจของคณะกรรมการตรวจเงินแผ่นดินเพื่อประกอบการพิจารณาด้วยข้อ ๑๔ ให้นำความในข้อ ๙ และข้อ ๑๐มาใช้บังคับกับการดำเนินการเพื่อให้ได้มาซึ่งกรรมการตรวจเงินแผ่นดินด้วยโดยอนุโลมข้อ ๑๕ กรรมการตรวจเงินแผ่นดินซึ่งได้รับแต่งตั้งตามคำสั่งนี้ให้มีวาระการดำรงตำแหน่งเจ็ดปีนับแต่วันที่พระมหากษัตริย์ทรงแต่งตั้งและให้ดำรงตำแหน่งได้เพียงวาระเดียวข้อ ๑๖ ในระหว่างที่ยังไม่มีการแต่งตั้งตุลาการศาลรัฐธรรมนูญหรือกรรมการตรวจเงินแผ่นดิน ตามที่กำหนดไว้ในคำสั่งนี้ให้ผู้ซึ่งดำรงตำแหน่งตุลาการศาลรัฐธรรมนูญหรือกรรมการตรวจเงินแผ่นดินซึ่งพ้นจากตำแหน่งตามวาระอยู่ในตำแหน่งเพื่อปฏิบัติหน้าที่ต่อไปจนกว่าจะมีการแต่งตั้งบุคคลมาดำรงตำแหน่งแทนข้อ ๑๗ ให้มีผู้ว่าการตรวจเงินแผ่นดินซึ่งพระมหากษัตริย์ทรงแต่งตั้งตามคำแนะนำของสภานิติบัญญัติแห่งชาติโดยได้รับการเสนอชื่อจากคณะกรรมการตรวจเงินแผ่นดินผู้ว่าการตรวจเงินแผ่นดินต้องมีคุณสมบัติและไม่มีลักษณะต้องห้ามเช่นเดียวกับกรรมการตรวจเงินแผ่นดินตามที่กำหนดในข้อ๑๓ผู้ได้รับการเสนอชื่อเป็นผู้ว่าการตรวจเงินแผ่นดินต้องได้รับความเห็นชอบจากสภานิติบัญญัติแห่งชาติด้วยคะแนนเสียงไม่น้อยกว่ากึ่งหนึ่งของสมาชิกสภานิติบัญญัติแห่งชาติเท่าที่มีอยู่และในกรณีที่สภานิติบัญญัติแห่งชาติไม่เห็นชอบให้คณะกรรมการตรวจเงินแผ่นดินพิจารณาเสนอชื่อบุคคลใหม่ให้สภานิติบัญญัติแห่งชาติพิจารณาให้ความเห็นชอบต่อไปเมื่อสภานิติบัญญัติแห่งชาติให้ความเห็นชอบแล้วให้ประธานสภานิติบัญญัติแห่งชาตินำความกราบบังคมทูลเพื่อทรงแต่งตั้งผู้ว่าการตรวจเงินแผ่นดินและให้ประธานสภานิติบัญญัติแห่งชาติเป็นผู้ลงนามรับสนองพระบรมราชโองการ ทั้งนี้ ให้นำความในข้อ ๑๐ วรรคท้ายมาใช้บังคับกับผู้ได้รับความเห็นชอบจากสภานิติบัญญัติแห่งชาติให้เป็นผู้ว่าการตรวจเงินแผ่นดินด้วยโดยอนุโลมการพ้นจากตำแหน่งของผู้ว่าการตรวจเงินแผ่นดินตามคำสั่งนี้ให้เป็นไปตามพระราชบัญญัติประกอบรัฐธรรมนูญว่าด้วยการตรวจเงินแผ่นดินพ.ศ. ๒๕๔๒ข้อ ๑๘ ผู้ว่าการตรวจเงินแผ่นดินซึ่งได้รับแต่งตั้งตามคำสั่งนี้ให้มีวาระการดำรงตำแหน่งหกปีนับแต่วันที่พระมหากษัตริย์ทรงแต่งตั้งและให้ดำรงตำแหน่งได้เพียงวาระเดียวข้อ ๑๙ ให้ผู้ว่าการตรวจเงินแผ่นดินซึ่งดำรงตำแหน่งอยู่ในวันก่อนวันที่คำสั่งนี้มีผลใช้บังคับอยู่ในตำแหน่งเพื่อปฏิบัติหน้าที่ต่อไปจนกว่าจะครบวาระการดำรงตำแหน่งตามที่กำหนดไว้ในประกาศคณะรักษาความสงบแห่งชาติ ที่ ๗๑/๒๕๕๗ ลงวันที่๒๗ มิถุนายน พุทธศักราช ๒๕๕๗ โดยให้งดเว้นการใช้บังคับบทบัญญัติตามมาตรา๓๔ (๒) แห่งพระราชบัญญัติประกอบรัฐธรรมนูญว่าด้วยการตรวจเงินแผ่นดิน พ.ศ. ๒๕๔๒และเมื่อผู้ดำรงตำแหน่งผู้ว่าการตรวจเงินแผ่นดินพ้นจากตำแหน่งแล้ว ให้คณะกรรมการตรวจเงินแผ่นดินดำเนินการคัดเลือกหรือสรรหาบุคคลเพื่อดำรงตำแหน่งดังกล่าวแทนและเสนอชื่อไปยังสภานิติบัญญัติแห่งชาติให้แล้วเสร็จภายในหกสิบวันนับแต่วันที่พ้นจากตำแหน่งในระหว่างที่ยังไม่มีการแต่งตั้งผู้ว่าการตรวจเงินแผ่นดินตามข้อ๑๗ให้หัวหน้าคณะรักษาความสงบแห่งชาติแต่งตั้งรองผู้ว่าการตรวจเงินแผ่นดินคนหนึ่งทำหน้าที่รักษาการแทนไปพลางก่อนจนกว่าจะแต่งตั้งผู้ว่าการตรวจเงินแผ่นดินคนใหม่แล้วเสร็จข้อ ๒๐ ในกรณีเห็นสมควรนายกรัฐมนตรีหรือคณะรัฐมนตรีอาจเสนอให้คณะรักษาความสงบแห่งชาติแก้ไขเปลี่ยนแปลงคำสั่งนี้ได้ข้อ ๒๑[๑] คำสั่งนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปสั่ง ณ วันที่ ๕เมษายน พุทธศักราช ๒๕๖๐พลเอก ประยุทธ์ จันทร์โอชาหัวหน้าคณะรักษาความสงบแห่งชาติพรวิภา/ภวรรณตรี/จัดทำ๑๐ เมษายน ๒๕๖๐นุสรา/ตรวจ๒๕ เมษายน ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๙๘ ง/หน้า ๓๒/๕ เมษายน ๒๕๖๐